ऐसा क्या हुआ कि विधानसभा अध्यक्ष ने खुद की तुलना बलात्कार पीड़िता से की!  
विधानसभा में चर्चा के दौरान अध्यक्ष ने की टिप्पणी
सरकार ने विशेष जांच दल से जांच कराने की घोषणा की है
भाजपा प्रदेश अध्यक्ष बीएस येदियुरप्पा का विवादित ऑडियो क्लिप
कर्नाटक विधानसभा के अध्यक्ष रमेश कुमार ने मंगलवार को अपनी तुलना ऐसी बलात्कार पीड़िता से की जिससे बार-बार सवाल जवाब किए जाते हैं. उनका इशारा विवादित ऑडियो टेप में उनको लेकर बार-बार लगाए जा रहे आरोपों की तरफ था.
इस ऑडियो टेप विवाद की सरकार ने विशेष जांच दल (एसआईटी) से जांच कराने की घोषणा की है. अध्यक्ष ने यह टिप्पणी ऑडियो क्लिप की एसआईटी जांच को लेकर विधानसभा में हो रही चर्चा के दौरान की.
इस ऑडियो क्लिप में भाजपा की प्रदेश इकाई के अध्यक्ष बीएस येदियुरप्पा को कांग्रेस-जद (एस) सरकार गिराने के कथित प्रयास में जद (एस) के एक विधायक को लुभाते हुए दिखाया गया है.
स्पीकर ने उनके खिलाफ लगे आरोपों का बार-बार जिक्र किए जाने का संदर्भ देते हुए कहा कि उनकी “स्थिति एक बलात्कार पीड़िता जैसी हो गई है क्योंकि उनसे भी घटना के बारे में बार-बार सवाल किए जाते हैं.”    

(इनपुट भाषा से)